**Desanka Bajčev**

**Studentska sekcija Društva za neuronauke Srbije**

**Bulevar despota Stefana 142**

**11000 Beograd**

Za

**OŠ “Vojvoda Stepa”**

**Vojvode Stepe 520**

**Kumodraž**

**11221 Beograd**

**Predmet**: Ponuda za saradnju

Poštovani,

Obraćamo Vam se sa ponudom za saradnju u okviru naučnog, kulturnog i obrazovnog projekta Nedelja Svesti o Mozgu 2016.

**Nedelja Svesti o Mozgu** je globalna inicijativa koja se održava sredinom marta svake godine u trajanju od sedam dana (2016, 14-20. mart). **Ciljevi** su joj povećanje i popularizacija naučnih saznanja o mozgu, promovisanje zdravlja nervnog sistema i zdravog ponašanja. Usmerena je ka svim uzrasnim grupama i prilagođena za sve nivoe obrazovanja.

Nedelja Svesti o Mozgu se izdvaja i razlikuje od drugih sličnih naučno-popularišućih manifestacija po sledećem:

1. Međunarodni karakter i sinhronost događaja širom planete;
2. Neprekidno trajanje tokom sedam dana;
3. Kreativni i interaktivni program i na ulicama grada, u kulturnim centrima i unutar samih naučnih institucija, na mestima gde se nauka stvara;
4. Fokusiranost na promociju istraživanja i saznanja o mozgu i na zdravstveno vaspitanje;
5. Organizovano uključivanje najmlađih kroz raznovrsne radionice i posete osnovnim i srednjim školama;
6. Postojanje programa koji su specijalizovani za naše najstarije građane;
7. Besplatan ulaz na sva dešavanja kao jedan od osnovnih temelja ove manifestacije.

**Studentska sekcija za neuronauke** (u daljem tekstu Sekcija) je neprofitabilno i apolitično udruženje studenata Beogradskog Univerziteta, registrovano pod okriljem Društva za neuronauke Srbije, čiji je predsednik akademik Ljubisav Rakić. Šestu godinu za redom, Sekcija organizuje Nedelju Svesti o Mozgu u Beogradu. Tokom prethodnih manifestacija (2011, 2012, 2013, 2014 i 2015. godine) smo sjajnim planom, programom i dobrom organizacijom okupili više od 20 institucija iz zemlje, dobili podršku Centra za promociju nauke I donaciju od Federacije evropskih društava za neuronauke (*Federation of European Neuroscience Societies - FENS*).

Tokom naredne manifestacije (2016, 14-20. mart) planiramo bogat program, pojačanu medijsku propraćenost, podizanje nivoa popularizacije nauke u Srbiji i povećanje opšte svesti i informisanosti o bolestima i zdravlju mozga i nervnog sistema.

Sigurnost u saradnju sa nama ulivaju naši dosadašnji donatori, sponzori i partneri:

- **DANA Foundation** za projekat Nedelja Svesti o Mozgu 2011, 2012, 2013, 2014. i 2015. godine

https://www.dana.org/BAW/reportdetail.aspx?id=113985;

- **Federation of European Neuroscience Societies** za projekat Nedelja Svesti o Mozgu 2012. i 2013.

http://www.fens.org/About-Neuroscience/News/2012/02/Brain-Awareness-Week-Funds-2012/ (26. Stevanić, Dušan (Belgrade, Serbia) Focus Brain in Belgrade 2012)

http://www.fens.org/About-Neuroscience/News/2013/02/Brain-Awareness-Week-Funds-2013/ (Snežana, Stanković (Belgrade, Serbia) All Brains in One Place 2013);

- **Centar za Promociju Nauke** za projekat *Isključi tamu, Uključi mozak* 2012.

http://prijave.cpn.rs/rezultati-javnog-poziva-2012/podrzani-projekti/ (projekat pod rednim

brojem 59);

- **Galerija nauke I tehnike SANU** nam je obezbedila prostorije za održavanje naučne postavke 2012, 2013, 2015. godine;

**- Kulturni centar Beograda** nam je obezbedio prostorije za održavanje predavanja i umetničke izložbe 2012, 2013, 2014. i 2015;

- **UK VUK** nam je ustupila veliku pozorišnu scenu Aleksandar Popović za održavanje pozorišne predstave psihijatrijskih pacijenata 2012. i 2013;

- **Kolarčeva Zadužbina** nam je ustupila prostorije za svečano otvaranje 2012. godine;

- **Dečiji kulturni centar Majdan** nam je ustupio svoje prostorije za održavanje radionica za decu 2015. godine;

- **Gete Institut** nam je ustupio svoje prostorije za održavanje predavanja 2015. godine;

- Instituti i klinike Medicinskog fakulteta, laboratorije Biološkog i Elektrotehničkog fakulteta, Društvo za neuronauke Srbije i Društvo za biološku psihijatriju, Institut “Mihajlo Pupin”, zdravstvene ustanove iz Beograda I Vršca, Klinika za neurologiju ZC Valjevo, organizacije korisnika zdravstvenih usluga, kao i brojni stručnjaci i predavači su omogućili bogatstvo programa i obezbedili dodatne prostorije i podršku za potrebe manifestacije.

Obraćamo se **OŠ “Vojvoda Stepa” u Beogradu** sa molbom da nam u toku sedmice od 14. do 20. marta izađe u susret i učestvuje u organizaciji Nedelje Svesti o Mozgu 2016, , tako što će deca iz Vaše škole pohađati dečiju radionicu koja će se održati u sredu, 16. marta u prostorijama DKC Majdan. Detaljan opis radionice možete videti u dokumentu “Program radionice Budi i ti neuronaucnik”.

Hvala Vam na posvećenom vremenu!

Stojimo Vam na raspolaganju za sve dodatne informacije i nadamo se budućoj saradnji.

S poštovanjem,

Desanka Bajčev

Ispred Studentske sekcije Društva za neuronauke Srbije

E-mail: [sekcija@neuronauke.com](mailto:sekcija@neuronauke.com)

Telefon: +381 63 781 1034